|  |  |
| --- | --- |
| DEPARTMENT OF HEALTH SERVICESDivision of Care and Treatment ServicesF-25614H (01/2017)  | STATE OF WISCONSINAdministrative Code DHS 98 |
| KEV TSO TAWM COV CAI TSWJ THIAB COV DEJ NUMCONDTIONAL RELEASE RULES AND CONDITIONSKos npe rau daim foos no yog nyob ntawm siab yeem. Yog tsis kam kos npe rau daim foos no kuj yuav ua rau tsis pub tso tawm los muaj. |
| Npe - Tus Neeg Nyob Hauv Qhov Kev Pab (Lub Xeem, Lub Npe, Tus Ntawv Npe Nruab Nrab)      | Tus ID      |
| Raws li tau teev rau hauv Txoj Cai Tswj DHS 98, yuav pub ib lub caij muab qeev qhov kev txiav txim rau koj yav tas los rov qab los xyuas raws tus txheej txheem daws teeb meem tsis txaus siab ntawm cov neeg nyob hauv qhov kev pab (client complaint process). Cov cai tswj nram qab no yog muab ntxiv rau cov uas tsev txiav txim plaub ntug tau xaaj kom ua. Koj yuav tsis tau tawm los muaj yog koj tsis ua raws li cov lus uas tsev txiav txim plaub ntug xaaj kom ua los yog yuam cai tsis ua raws li cov cai tswj thiab cov dej num nram qab no: 1. Koj yuav tsum zam txhua yam uas yuav txhaum tsoom fwv teb chaws thiab tsoom fwv xeev cov cai, txhaum lub zos los yog county cov cai uas tsis muaj txiaj ntsim dab tsi zoo rau zej zog thiab koj tus kheej.
2. Koj yuav tsum qhia tas nrho tej koj raug ntes los yog tau ntsib tub ceev xwm rau tus neeg ua hauj lwm saib koj (agent) tsis pub dhau 72 xuaj moos.

3. Koj yuav tsum koom tes rau tas nrho cov hauj lwm uas tsev txiav txim plaub ntug tau xaaj kom ua.4. Koj yuav tsum mob siab los mus lees txais tej kev qhia pab tswv yim uas muab los ntawm qhov kev tswj saib xyuas koj. Tsoom fwv teb chaws muaj cov cai tiv thaiv txhua yam ntaub ntawv hais txog kev kho yeeb tshuaj thiab dej caw kom muab ceev tsis pub lwm tus paub. Cov neeg ua hauj lwm pab tu koj yuav qhia tawm tsis tau rau ib tus neeg uas nyob tawm sab nraud ntawm Department of Health Services (DHS) thiab Department of Corrections (DOC) tias koj tuaj txiav yeeb tshuaj dej caw los yog qhia kom luag paub tias koj yog neeg quav yeeb tshuaj/dej caw, tshwj tias ntshe:1. Koj tau sau ntawv tso cai lawm
2. Tsev txiav txim plaub ntug tso cai kom qhia tawm tau
3. Qhov muab qhia tawm ntawd yog muab mus rau cov neeg kho mob thaum muaj xwv ceev los yog muab rau cov neeg tshawb nrhiav qhov tseeb; los yog tshawb kom paub seb qhov kev pab cuam raug nyiaj li cas thiab ua hauj lwm tau zoo npaum li cas.
4. Koj ua txhaum los yog hawv qees tias yuav ua phem rau qhov kev pab cuam los yog rau ib tug neeg ua hauj lwm twg hauv qhov kev pab cuam.

 Tsis tas yuav tsum tau daim ntawv tso cai rau kev sib cev lus mus los (hais txog koj) ntawm DHS thiab DOC.Kev yuam Tsoom Fwv txoj cai ntawm ib qho kev pab cuam yog ib lub txim loj. Cov cai no yuav tsis thaiv tej xov qhia txog kev tsim txom los yog tsis saib tsis xyuas me nyuam rau tub ceev xwm los yog lwm qhov chaw raws li tsoom fwv xeev txoj cai.Yog tsis kam kos npe tso cai rau luag muab tej ntaub ntawv kho koj tso tawm ces txhais tau tias yog tsis kam koom tes rau qhov muab koj tso tawm muaj cov cai tswj thiab cov dej num no. 1. Koj yuav tsum koom tes rau txhua yam kev kho koj tus mob uas tus kws kho mob xiam hlwb thiab tus saib xyuas koj tau pom zoo.
2. Koj yuav tsum ua raws nraim li cov cai tswj ntawm lub tsev ceev cov neeg muaj mob xiam hlwb uas muab koj tso rau hauv kom pab nrog ceev koj los yog pab kho koj.
3. Koj yuav tsum mus cuag tus neeg saib xyuas koj txhua zaus raws li nws hais nyob rau cov sij hawm tau teem thiab tsis tau teem ua ntej.
4. Koj yuav tsum sau ntawv qhia rau tus neeg saib xyuas koj paub txhua hli raws nraim li nws tau hais kom koj ua.
5. Koj yuav tsum muab qhov muaj tseeb los mus teb ua ncauj dawb ncauj lus hais los yog sau ua ntawv teb rau tej lus nug los ntawm tus neeg saib xyuas koj.
6. Koj yuav tsum koom tes tso cai rau luag tshawb los yog kuaj koj raws li tus neeg saib xyuas koj tau tawm lus kom ua, tej no yuav muaj xws li kuaj zis, kuaj koj ua pa thiab kuaj ntshav los yog tshawb koj vaj koj tsev los yog lwm yam khoom teej tug uas koj yog tus saib xyuas.
7. Koj yuav tsum hais qhia rau tus neeg saib xyuas koj seb koj nyob qhov twg thiab qhia nws paub tej hauj lwm nws tau taw qhia kom koj ua.
8. Koj tsis txhob pauv chaw nyob thiab hauj lwm ntshe ho yog koj tau lus tso cai pom zoo ua ntej los ntawm tus neeg saib xyuas koj lawm xwb. Yog hais tias nws yog ib qho xwm ceev heev yuav tsum tau hloov, koj yuav tsum hais rau tus saib xyuas koj paub tsis pub dhau 72 xuaj moos.
9. Koj tsis txhob tawm teb chaws mus rau lwm qhov. Koj tsis txhob tawm hauv xeev Wisconsin mus, txoj cai tswj DHS 98.04 (3)(k) txwv tu nrho tsis pub tawm hauv xeev mus.
10. Koj tsis txhob yuav tsheb, pauv tsheb, muag thiab tsav tsheb ntshe ho yog koj tau lus tso cai pom zoo los ntawm tus neeg saib xyuas (agenct) thiab tus tswj hwm koj (case manager) ua ntej lawm no xwb.
11. Koj tsis txhob yuav phom, muaj phom ua koj tug los yog nqa ib yam phom dab tsi li raws li tsoom fwv xeev txoj cai Wis. Stats. s. 941.29 thiab tsoom fwv teb chaws tsab cai lij choj 18 USC § 922 (g)(4). Tus neeg ua hauj lwm saib koj yuav tsis tso cai rau koj nqa phom. Koj tsis txhob mus yuav lwm yam phom, muaj ua koj tug los yog nqa nrog koj, raws li tus neeg ua hauj lwm saib koj tau hais tseg, ntshe ho yog koj tau lus tso cai pom zoo ua ntej los ntawm tus neeg saib koj lawm no xwb.
12. Koj tsis txhob yuav, muaj nrog koj los yog haus cawv thiab lwm yam tshuaj uas tsis yog koj tus kws kho mob ua ntawv kom yuav.
13. Koj tsis txhob qev nyiaj, siv credit yuav khoom ntshe ho yog koj tau lus tso cai pom zoo ua ntej los ntawm tus neeg saib xyuas koj lawm no xwb.
14. Koj yuav tsum ua raws nraim li cov cai tswj uas tej zaum yog ib tus neeg saib xyuas kom ua kom thiaj ua tiav qhov kev tswj koj cov hom phiaj. Cov cai tswj kuj yuav muab hloov raws li pom tias tsim nyog thaum twg los tau. Cov cai tswj thiab dej num tseem ceeb muab tsub rau koj zaum no muab teev rau phab ntawv sab nraud ntawm daim foos no. Koj yuav tsum sau koj lub npe tus ntawv nruab nrab rau nram qab kawg ntawm txhua txoj cai tswj kom pom tias koj tau nyeem cov lus ntawm txoj cai tswj ntawd lawm tiag.
 |

|  |
| --- |
|  |

|  |  |
| --- | --- |
| I reviewed and explained these rules to the client. (Kuv tau nyeem thiab tau piav cov cai tswj no rau tus neeg no lawm.) | Kuv tau txais ib daim qauv ntawm cov cai tswj no lawm. |
| **SIGNATURE** – Agent | Area Number | **KOS NPE** – Tus Neeg Nyob Hauv Qhov Kev Pab (Client) | Hnub Kos Npe |
|  |  |  |  |